**Comunicat de presă**

Traficul de persoane constituie una din noile forme de exploatare a ființelor umane sub diferite forme (sexuală, prin muncă, prin cerșetorie). Acesta este motivul pentru care data de **18 octombrie** a fost declarată Zi Europeană de Luptă Împotriva Traficului de Persoane.

Anul acesta*, Ziua Europeană de Luptă Împotriva Traficului de Persoane,* va fi celebrată printr-un eveniment organizat de către **Centrul Teritorial ANITP** Bacău împreună cu **Centrul de Informare Europe Direct** Bacău și **Universitatea** „**Vasile Alecsandri” din Bacău,** în data de **15 octombrie 2015**, **ora 10** în Aula Universității „Vasile Alecsandri”.

La eveniment vor participa reprezentanți ai instituțiilor băcăuane implicate în lupta împotriva traficului de persoane, tineri studenți și cadre didactice. Grupajul de informații va focaliza următoarele teme: drepturile și beneficiile derivate din statutul de cetățean european, modele de comportament care conduc la situații de trafic atunci când este exercitat dreptul la liberă circulație în spațiul european, inițiativele Uniunii Europene de securizare a frontierelor și activități ale autorităților locale și naționale de prevenire și combatere a situațiilor de trafic de persoane. Totodată se vor dezbate noi modalități de colaborare inter-instituțională privind lupta împotriva traficului de persoane.

Date de contact:

Conf. univ. dr. Cristina Cîrtiță-Buzoianu

Prorector cu etica și imaginea universității

E-mail: buzoianu.cristina@ub.ro

Lector.univ.dr. Luminița Drugă

Responsabil executiv Centrul Europe Direct Bacău

Email:druga.luminita@ub.ro

Centrul de Informare Europe Direct Bacău

Facebook: <https://www.facebook.com/EuropeDirectBacau>

Centrul Regional Bacău – Agenția Națională împotriva Traficului de Persoane

Coordonator: Cms.șef Ion Munteanu

Email: anitpbacau@mai.gov.ro